B พุ่งเฉียด 9% ขานรับผบห.ส่งซิกปีนี้พลิกกำไร หลังปรับโครงสร้างธุรกิจ-ลดต้นทุน
B พุ่งเฉียด 9% ขานรับผบห.ส่งซิกปีนี้พลิกกำไร หลังปรับโครงสร้างธุรกิจ-ลดต้นทุน ล่าสุดอยู่ที่ 0.49 บาท บวก 0.04 บาท หรือ 8.89% มูลค่าซื้อขาย 12.27 ล้านบาท
B พุ่งเฉียด 9% ขานรับผบห.ส่งซิกปีนี้พลิกกำไร หลังปรับโครงสร้างธุรกิจ-ลดต้นทุน ล่าสุดอยู่ที่ 0.49 บาท บวก 0.04 บาท หรือ 8.89% มูลค่าซื้อขาย 12.27 ล้านบาท
20 ม.ค. 2564

ผู้สื่อข่าวรายงานว่า ราคาหุ้น บริษัท บี จิสติกส์ จำกัด (มหาชน) หรือ B ล่าสุด ณ เวลา 15.09 น. อยู่ที่ 0.49 บาท บวก 0.04 บาท หรือ 8.89% สูงสุดที่ 0.49 บาท ต่ำสุดที่ 0.45 บาท ด้วยมูลค่าซื้อขาย 12.27 ล้านบาท

ทั้งนี้ ราคาหุ้นปรับตัวขึ้น หลังนางสาวสุทธิรัตน์ ลีสวัสดิ์ตระกูล รองประธานกรรมการ B เปิดเผยว่า แนวโน้มการดำเนินธุรกิจในปี 2564 บริษัทตั้งเป้ารายได้โต 10-15% และคาดว่าจะเป็นปีที่บริษัทฯ สามารถมีผลการดำเนินงานที่มีกำไรสุทธิได้ เนื่องจากบริษัทได้มีการปรับโครงสร้างธุรกิจขนส่งภายในกลุ่มให้มีประสิทธิภาพในการแข่งขัน โดยมีการลดต้นทุนและนำเทคโนโลยีมาสนับสนุนการดำเนินธุรกิจ นอกจากนี้ยังมีการบริหารทรัพยากรที่มีอยู่ให้เกิดประสิทธิภาพสูงสุด โดยปัจจุบันบริษัทมีรายได้หลักจากธุรกิจให้บริการขนส่งสินค้า 70% ส่วน 30% มาจากรายได้อื่นๆ